30500-8/32/2021.pály.

# PÁLYÁZATI FELHÍVÁS

A Büntetés-végrehajtás Országos Parancsnoksága pályázatot hirdet az EFOP-1.3.3-16-2016-00001  azonosító számú, „Fogvatartottak reintegrációja” című kiemelt projekt szerinti **Közösségi foglalkoztató pszichológus (Jász-Nagykun-Szolnok Megyei Közösségi Foglalkoztató)** munkakör betöltésére rendvédelmi igazgatási szolgálati jogviszony keretében.

**Pályázati feltételek:**

* pszichológus (MA) végzettség.
* felhasználói szintű számítógépes ismeretek (MS Word, Windows, Excel),
* magyar állampolgárság, büntetlen előélet, egészségügyi alkalmasság,
* állandó belföldi lakóhely, cselekvőképesség.

**Elvárt kompetenciák:**

* csoportvezetésben szerzett tapasztalat,
* nagyfokú önállóság,
* pontos, precíz munkavégzés,
* kiemelkedő szervezői és kommunikációs készség,
* mobilitás,
* csapatmunkában való jártasság.

**A pályázat elbírálásánál előnyt jelent:**

* tanácsadás szakirány
* reintegrációs projektben szerzett tapasztalat,
* EU-s projektek megvalósításában szerzett gyakorlat,
* célcsoporttal végzett munkatapasztalat,
* szociális munka területén szerzett gyakorlat,
* motivációs technikák gyakorlati alkalmazásának ismerete,
* ECDL,
* B kategóriás jogosítvány,
* tréneri végzettség,

**A munkakör betöltéséhez szükséges főbb szakmai elvárások, kompetenciák:**

* az ügyfelek szükség szerinti pszichés támogatása
* egyéni- és kiscsoportos pszichológiai konzultáció
* készségfejlesztési, szabadidős csoportok összeállítás előkészítés és megvalósítás,
* projektdokumentáció precíz, szakszerű vezetése,
* szabadulás utáni pszichés krízis kapcsán segítségnyújtás,
* csoportos foglalkozásokat szervezése, vezetése,
* közösségfejlesztés, részvétel a külön magatartási szabályok végrehajtásában,
* a BvOP iratkezelési szabályzatának megfelelően a projektben keletkezett dokumentációk, munkavégzésről készített jelentések feldolgozását, iktatását végzi a Robotzsaru rendszerben
* a kliensek adatait, és a számukra nyújtott szolgáltatásokat rögzíti a FŐNIX rendszerben
* statisztikát, státuszjelentést, munkatervet készít,
* együttműködik a közvetlen munkatársakkal, a központi munkatársakkal, a bv. személyi állománnyal, különösen a bv. pártfogóval, reintegrációs tiszttel és a bv. intézeti szakmai vezetővel,
* egyéb, közösségi foglalkoztató vezető, projektvezető és koordinációs vezető által adott feladatokat lát el.

**A munkavégzés helye:**

**Jász-Nagykun-Szolnok Megyei Közösségi Foglalkoztató** (5000 Szolnok, Ostor utca 1./B)

A jelöltnek vállalnia kell az egyeztetéseken és a szakmai képzéseken való részvételt, valamint az ezzel együtt járó utazásokat. A munkakör előreláthatólag 2021. február 15-től tölthető be, határozott időtartamú, 2021. december 31-ig terjedő rendvédelmi igazgatási szolgálati jogviszony.

**Juttatás:**

A rendvédelmi feladatokat ellátó szervek hivatásos állományának szolgálati jogviszonyáról szóló 2015. évi XLII. törvény (a továbbiakban: Hszt.) *12. melléklet*ében meghatározottak alapján (felsőfokú munkaköri osztály, E munkaköri kategória, főelőadói munkakör). A juttatás fedezete a *„Fogvatartotti reintegrációs program”* terhére biztosított.

**A pályázatok benyújtásának határideje: 2021. február 02.**

A pályázatokat a betölteni kívánt munkakör és munkavégzési hely pontos megjelölésével Kerek-Tamás Julianna részére – a kerekt.julianna@bv.gov.hu email címre – kell benyújtani.

**A pályázathoz kérjük mellékelni:**

* A legfontosabb személyes adatokat tartalmazó részletes szakmai önéletrajzot, mely időrendben tartalmazza a munkahelyek pontos megjelölésével az eddigi munkaviszonyban töltött időszakokat (év, hónap, nap), továbbá a meglévő iskolai végzettségeket és egyéb képzettségeket, ismereteket, szakmai tapasztalatokat.
* Motivációs levél maximum 1 oldal terjedelemben.
* Nyilatkozatot arra vonatkozóan, hogy a pályázati anyagot az elbírálásban résztvevők megismerhetik.

**Személyes meghallgatás esetén az alábbi dokumentumok bemutatása szükséges:**

* Az állami, szakmai iskolai végzettséget, idegen-nyelv ismeretet igazoló okiratok.
* A rendvédelmi feladatokat ellátó szervek hivatásos állományának szolgálati jogviszonyáról szóló 2015. évi XLII. törvény 41. §. (1) bekezdés *a-f)* pontja szerinti hatósági erkölcsi bizonyítvány.
* Nyilatkozatot arra vonatkozóan, hogy a pályázati anyagot az elbírálásban résztvevők megismerhetik.

A benyújtott pályázatokat a kijelölt bizottság bírálja el, melynek eredményéről minden pályázó írásban kap értesítést.

A projekttel kapcsolatos bővebb felvilágosítás – hivatali munkaidőben – a 06/1/301-8333-as és a 06/1/301-8335-ös telefonszámon, vagy a kerekt.julianna@bv.gov.hu e-mail címen kérhető.

Az országos parancsnok nevében és megbízásából:

 **Bordás Anikó bv. ezredes, bv. főtanácsos**

 szolgálatvezető